# Асоциация Анимус

### от Уикипедия, свободната енциклопедия

лого

Фондация “Асоциация Анимус” работи в подкрепа на хора, преживели насилие. Тя е създадена през 1994 година като женска неправителствена организация. От 2001 година притежава статут на организация с обществено полезна цел.

От 1998 г. фондация “Асоциация Анимус” е българският партньор в международната програма Ла Страда за превенция на трафика на жени в Централна и Източна Европа. В програмата са включени общо девет държави от региона.

Името на фондация “Асоциация Анимус” е заимствано от терминологията на Карл Густав Юнг. “Анимус” представлява несъзнаваното в женската душа. Проблемите в духовния свят на жената, възможността за тяхното решаване и творческите ѝ сили се намират в “анимус”.

Логото (вдясно) на фондация “Асоциация Анимус” символизира духовната сила и свобода на жената.

## [редактиране] Мисия

Здравословно общуване между хората и равнопоставеност на половете в българското общество

## [редактиране] Цели

За изпълнението на своята мисия организацията си поставя следните цели:

- Да развива достъпни психотерапевтични служби и услуги, предоставящи професионална и компетентна помощ на нуждаещите се.
- Да възпитава социални нагласи на толерантност към различията, уважение към страданието и нетърпимост към насилието.
- Да популяризира ценностите на динамичната и психоаналитичната психотерапия.
- Да съдейства за интелектуалното, професионалното и духовно развитие на жените.
- Да активира демократична промяна в българското семейство и общество.
- Да разработва и осъществява проекти и програми, свързани с подкрепа на жената и детето.
- Да насърчава разбирателство в обществото.
- Да стимулира издигането на статуса на жената.
- Да посредничи между различни държавни институции и неправителствени организации и да координира техните усилия по проблемите на насилието срещу жените и децата.

## [редактиране] Политика

Фондация “Асоциация Анимус” работи в три основни и взаимосвързани направления:

- Психотерапевтична и социална работа с хора, преживели насилие
- Работа в общността: лобиране, превенция и изграждане на мрежи от съмишленици и партньори.
- Обучение на специалисти и разпространение на модела на работа на фондация “Асоциация Анимус”, основан на принципите на добра практика в работата с хора, преживели насилие.

## [редактиране] Дейности

1. Център за възстановяване на жени, юноши и деца, преживели насилие със следните програми:

- 24-часова Гореща телефонна линия
- 24-часово Кризисно звено
- Програма от грижи за жени, преживели домашно насилие
- Програма от грижи за жени, преживели сексуално насилие
- Програма от грижи за жени, оцелели от трафик
- Социална програма
- Програма за кореспонденция
- Програма за юноши - свидетели и преживели насилие
- Програма за консултиране на семейства на юноши, свидетели и преживели насилие
- Програма за двойки с проблем на насилие
- Социална програма за деца
- Програма за овластяване

1. Работа в общността: лобиране, превенция и израждане на мрежи от съмишленици и партньори

- Лобиране

Фондация “Асоциация Анимус” лобира както във връзка с конкретни случаи (социално застъпничество), така и за ограничаване на проблема насилие в българското общество. Организацията работи за промяна нагласите в обществото по отношение на насилието и неговите жертви. На основата на наученото в директна работа с клиенти, екипът лобира за създаването на държавни и институционални механизми за защита интересите на пострадалите.

- Превенция

Чрез разнообразни преванционни материали и активно присъствие в медиите фондация “Асоциация Анимус” разпространява знания сред общността за насилието и последиците от него. Организацията работи приоритетно с групи в повишен риск от насилие. Благодарение на директната работа с хора, преживели насилие, се извършва превенция на риска от повторна виктимизация.

- Изграждане на мрежи от съмишленици и партньори

На национално ниво - Фондация “Асоциация Анимус” инициира изграждането и подпомага развитието на национална мрежа от женски неправителствени организации, работещи в подкрепа на пострадали от насилие. Организацията разработва процедури за работа в мултидисциплинарни и мултиинституционални екипи.

На международно ниво – Като част от международната програма “Ла Страда”, фондация “Асоциация Анимус” присъства активно на международната сцена на неправителствени организации, работещи срещу насилието и трафика на хора. В процеса на подпомагане на пострадали и лобиране по проблема, организацията работи в тясна връзка с множество международни партньори.

1. Учебен център

Целта на Учебния център към фондация “Асоциация Анимус” е да разпространява на национално и регионално ниво модел на добра практика в работата с хора, преживели насилие.

“Моделът на Анимус” е създаден благодарение на обучението на екипа у нас и в чужбина и на богатия опит в работата с клиенти. Той е съобразен със социалните, икономическите и културалните условия в България и региона. В него се отделя еднакво внимание на индивидуалната работа с пострадалите и на промяната на нагласите към насилието и неговите жертви в общността. Моделът съчетава работата по конкретни случаи с лобиране на различни нива, превенция и обучение. Той включва работа в екип, ясни процедури, анализ на всеки отделен случай и добро планиране на стъпките в помощ на пострадалите.

Учебният център предлага курсове и програми в три области:

- Знания в областта на психичната травмата след преживяно насилие и изграждането на програми за помощ за пострадалите
- Работа в общността (превенция, лобиране, работа с медиите)
- Организационно консултиране.

Обучението е насочено към студенти, доброволци и екипи от неправителствени организации и държавни институции.

## [редактиране] Приоритети

- Развитие на програми от грижи за хора, преживели насилие, в парадигмата на динамичната психология и психоанализата
- Лобиране за трайното установяване в националната здравна и социална система на социални и психотерапевтични услуги за хора, преживели насилие
- Изграждане на връзки с други служби и организации за цялостна защита на жертвите на насилие и промяна на виктимизиращите нагласите в обществото

## [редактиране] Принципи

- Уважение и зачитане на човешките права на личността
- Защита на човешкото право на хората да бъдат физически и психически здрави
- Защита на човешкото право на хората да не бъдат обект на мъчение или насилие
- Защита на човешкото право на хората да получават професионална и компетентна помощ след преживяно насилие
- Равнопоставеност между половете
- Спазване на принципите на добрата практика и професионализма в областта на психичното здраве:
  - уважение и зачитане на достойнството на личността
  - спазване на личната тайна
  - информиране на клиентите за възможностите пред тях
  - спазване на правото на избор на клиентите
  - индивидуален подход
  - достъпност до услугите на службата

## [редактиране] Външни препратки

- Уебсайт на Фондация "Асоциация Анимус"
- Международна Асоциация "Ла Страда"

Взето от „http://bg.wikipedia.org../../../%D0%B0/%D1%81/%D0%BE/%D0%90%D1%81%D0%BE%D1%86%D0%B8%D0%B0%D1%86%D0%B8%D1%8F_%D0%90%D0%BD%D0%B8%D0%BC%D1%83%D1%81_aa38.html“.

Категории: Фондации | Български организации | Психотерапия | Психолози

##### Views

- Статия
- Беседа
- Текуща версия

##### Търсене